**Tabelul de sinteză**

**la *proiectul Hotărîrii Guvernului cu privire la aprobarea regulamentului general de metrologie legală de stabilire a cerinţelor către sticle utilizate ca recipient de măsurare***

| **Nr. de**  **Ordin** | **Instituţia**  **Obiecţiile** | **Obiecțiile și propunerile prezentate** | **CComentarii** |
| --- | --- | --- | --- |
| **1** | **Ministerul Agriculturii şi Industriei Alimentare** | Referitor la anexele proiectului Hotărîrii Guvernului, propunem modificarea denumirilor acestora prin următoarea sintagmă “Anexa nr.\_\_(nr. anexei) la Hotărîrea Guvernului nr. \_\_\_\_\_ din \_\_\_\_\_\_\_\_\_” (numărul şi data emiterii actului normativ). | **Se acceptă** |
| La punctul 3, al anexei nr.1, considerăm necesară excluderea sintagmei “Hotărârea Guvernului cu privire la aprobarea regulamentului general de metrologie legală de stabilire a normelor privind cantităţile nominale ale produselor preambalate”, deoarece hotărîrea invocată reprezintă un proiect de act normativ, care nu a intrat în vigoare. Totodată, această prevedere vine în contradicţie cu stipulările art. 48 din Legea nr. 317 din 18.07.2003 privind actele normative ale Guvernului şi ale altor autorităţi ale administraţiei publice centrale şi locale, potrivit cărora referirea la un alt act normativ se face printr-o formulă în care se arată categoria juridică a actului, titlul, care include numărul şi data emiterii. | **Se acceptă.** Punctul a fost modificat. |
| La pct. 2,3,5 şi 6 din Anexa nr. 1, considerăm oportună revizuirea numerotării şi formulării acestora, pentru aducerea în conformitate cu alin. 2), art.56 al Legii nr. 317 din 18.07.2003, care prevede că punctul trebuie să conţină un gînd închegat şi să includă o singură reglementare normativă aplicabilă unei anumite situaţii. | **Se acceptă**. |
| Pct. 2 din anexa nr. 2, se va revizui, astfel în cît reglementarea ce urmează după subpct.3) va fi numerotată prin subpct. 4) iar actualul subpct.4) va deveni subpct. 5).  La lit. a), subpct. 1), pct. 3 din anexa nr. 2 e necesară, indicarea corectă a pct., subpct. şi a literei la care se face trimitere. | **Se acceptă**. |
| **2** | **Ministerul Sănătăţii** | Concomitent venim cu propunerea de a include în Regulament a unui punct care va prevedea corespunderea sticlelor utilizate ca recipiente de măsurare, depozitare, transportare şi desfacere a lichidelor alimentare, cerinţelor sanitare specificate în Hotărîrea Guvernului nr. 308 din 29 aprilie 2011 pentru aprobarea Regulamentului sanitar privind materialele şi obiectele destinate să vină în contact cu produsele alimentare (Monitorul Oficial Nr. 74-77art Nr.352) | **Nu se acceptă**,  Referinţa la Hotărîrea Guvernului nr. 308 din 29 aprilie 2011 pentru aprobarea Regulamentului sanitar privind materialele şi obiectele destinate să vină în contact cu produsele alimentare, nu este corectă deoarece prezentul regulament nu conţine cerinţe sanitare pentru sticle utilizate ca recipiente de măsurare. |
| **3** | **Ministerul Afacerilor Externe şi Integrării Europene** | Lipsă de obiecţii şi propuneri. |  |
| **4** | **Ministerul Mediului şi**  **Institutul de Ecologie şi Geografie**  **pe lîngă (Academia de Ştiinţă a Moldovei)** | La punctul 2, subpunctele 2 şi 3 să fie prezentate în următoarea redacţie:  2) Sticlele se vor umple cu apă distilată, la temperatura de 20°C, până la nivelul de umplere corespunzător (semnul cotă) metodei de verificare utilizate. (Utilizarea apei distilate este necesară deoarece, apele din diferite localităţi în dependenţă de gradul de poluare pot avea diverse densităţi. Apa distilată asigură densitatea constantă a apei utilizate pentru cântărire care este egală cu 1 g /cm3).  3) După umplerea sticlelor cu apă distilată pînă la nivelul corespunzător (cotă) se cîntăresc. | **Nu se acceptă** din motivul că directiva care se transpune stipulează că la verificarea metrologică nu se utilizează apă distilată. |
| **5** | **Confederaţia Naţională a Sindicatelor** | Lipsă de obiecţii şi propuneri. |  |
| **6** | **Confederaţia Naţională a Patronatelor** | Lipsă de obiecţii şi propuneri. |  |
| **7** | **Centrul Naţional de Acreditare (MOLDAC)** | În Anexa 1, p. 2, subpunctul 2 noţiunea spaţiu liber să fie înlocuită cu noţiunea golul sticlei conform Directivei 75/107/CEE. | **Se acceptă.** |
| În Anexa 1 p.7 fraza „Sticlele vor avea marcate, în mod lizibil, vizibil şi de neşters, următoarele inscripţii” să fie înlocuită cu fraza: sticlă utilizată ca recipient de măsurare trebuie să poarte următoarele indicaţii uşor lizibile, vizibile şi de neşters. | **Se acceptă**. |
| În Anexa 2, p. 3.1 a) notarea abaterii standard estimate şi a capacităţilor reale xi să fie înlocuită cu x,. | **Se acceptă**. |
| În Anexa 2, p. 3.2 a) cuvîntul butelii să fie înlocuit cu cuvîntul sticle. | **Se acceptă**. |
| **8** | **Agenţia pentru Protecţia Consumatorilor** | Proiectului de Hotărîre de Guvern cu privire la aprobarea regulamentului general de metrologie legală de stabilire a cerinţelor către sticle utilizate ca recipiente de măsurare (în continuare proiect de Hotărîre de Guvern) prevede că APC, în limitele competenţelor prevăzute de lege, efectuează verificări pentru a constata dacă sticlele îndeplinesc prevederile prezentului regulament. Înainte de a transpune Directiva menţionată, este necesar de corela prevederile proiectului de Hotărîre de Guvern cu prevederile cadrului legal-normativ existent care reglementează activitatea APC şi anume:  - modificarea Legii nr.647 din 17.11.95 și anume, la moment prevederile art.11 nu se răsfrîng asupra controlului metrologic legal în așa domeniul de interes public ca controlul calității proceselor și serviciilor. | **Se acceptă.** Au fost iniţiate modificări laLegea nr.647 din 17.11.95. |
|  | **Agenţia pentru Protecţia Consumatorilor** | - de a introduce în capitolul I Dispoziții Generale al proiectului de Hotărîre de Guvern noțiunea „recipient de măsurare”; | **Nu se acceptă,**  Conform pct.1 din regulament se stipulează că recipiente de măsurare sunt recipiente care au caracteristici prestabilite, conferind caracteristici metrologice similare, şi care:  a) sunt capsulate (închise) sau sunt proiectate pentru a fi capsulate (închise) şi sunt destinate depozitării, transportului şi livrării de lichide;  b) au o capacitate nominală cuprinsă între 0,05 l şi 5 l inclusiv;  c) au asemenea caracteristici metrologice (caracteristici de proiectare şi fabricaţie) încât pot fi utilizate ca recipiente de măsurare, în sensul că atunci cînd sînt umplute pînă la un nivel specificat sau la un procentaj specificat din capacitatea maximă de umplere, conţinutul lor poate fi măsurat cu exactitate.  Considerăm ca altă noţiune ar fi de prisos şi ar duce în eroare implementatorii regulamentului. |
| **-** modificarea Hotărîrii Guvernului nr. 597 din 13.08.2012 pentru aprobarea Regulamentului privind modul de efectuare a activităţilor de supraveghere a pieţei de către Agenţia pentru Protecţia Consumatorilor, care la moment nu conţine prevederi referitor la sticle utilizate ca recipiente de măsurare, înspecial măsuri care urmează să fiu întreprinse în urma constatării încălcării cerințelor proiectului de Hotărîre de Guvern.  - modificarea Hotărîrii Guvernului nr. 936 din 09.12.2011 privind crearea Agenţiei pentru Protecţia Consumatorilor şi aprobarea Regulamentului, structurii şi efectivului-limită ale acesteia, care la moment nu conţine prevederi referitor la domeniul menționat. | **Se acceptă.** Aceste modificări vor fi efectuate ca urmare a aprobării modificării la *Legea a metrologiei nr. 647 din 17 noiembrie 1995.* |
|  | **Agenţia pentru Protecţia Consumatorilor** | Necesită să fie elaborate şi aprobate proceduri specifice privind modul de eşantionare a sticlelor de către inspectorii APC, deoarece în redacția propusă pct.1 alin.3) al Anexei nr.2 nu prevede clar cine definește (alege) metoda de prelucrare a rezultatelor (dintre cele două prezentate) în dependență de care numărul sticlelor eșantionate diferă. | **Se acceptă,** procedurile specifice privind modul de eşantionare a sticlelor de către APC vor fi elaborate şi aprobate de către Institutul Naţional de Metrologie, iar numărul de sticle eşantionate va fi cauzat de metoda aleasă (metoda amplitudinii medii şi metoda abaterii standard). |
| - la proiectul de Hotărîre de Guvern urmează să fie prevăzut dacă nerespectarea prezentului regulament general de metrologie legală de stabilire a cerinţelor către sticle utilizate ca recipiente de măsurare, constituie contravenții și de introdus modificările în Codul Contravențional al Republicii Moldova. | **Se acceptă,** după modificarea Legii 647*din 17 noiembrie 1995* va fi modificat şi Codul Contravențional al Republicii Moldova. |
| Totodată pct.6 al Proiectului de Hotărîre de Guvern prevede ca APC, în limitele competenţelor prevăzute de lege, efectuează verificări care se realizează pe bază de control statistic prin eşantionare, la producător, la importator sau la reprezentantul autorizat al acestuia stabilit în Republica Moldova. Această verificare statistică prin eşantionare va fi efectuată în conformitate cu metoda de referinţă menţionată în anexa, în laboratoarele de metrologie. | **Se acceptă** |
|  | În rezultatul analizei prevederilor acestui punct care urmează să fiu puse în sarcina APC s-a constatat că:în Analiza preliminară a impactului de reglementare efectuată pentru proiectul Hotărîrii Guvernului este menţionat că ,,*în scopul asigurării unui nivel acceptabil de supraveghere a pieței pentru respectarea noilor prevederi, în CBTM deja s-a propus instruirea a 50% din personalul Agenției pînă în anul 2015. Pentru domeniul analizat în acest raport, se propune instruirea a 3 inspectori, costul unei instruiri fiind de circa 20 mii lei. Aceste instruiri vor putea face parte din instruirile mai largi deja planificate și, prin urmare, nu vor necesita cheltuieli suplimentare semnificative*,,. Remarcăm că în CBTM s-a propus instruirea inspectorilor în domeniul supravegherii a pieței pe cînd proiectul înaintat se referă la supravegherea metrologică. Astfel considerăm necesar de a instrui inspectorii în domeniul supravegherii metrologice.  APC va suporta costuri suplimentare legate de achitarea serviciilor laboratoarelor de metrologie care vor efectua măsurări oficiale ( cu atît mai mult că proiectul Hotărîrii Guvernului prevede că ,,*dacă rezultatul verificării unui lot corespunzător unei ore de producţie nu este satisfăcător, se va efectua o a doua verificare, pe baza unui alt eşantion dintr-un lot corespunzător unei perioade mai mari de producţie*);   * proiectul Hotărîrii Guvernului prevede eşantionarea a 35 sau 40 buc de sticle ( în funcţie de metoda de prelucrare a rezultatelor aleasă dintre cele două prevăzute) de către inspectorii APC în laborator de metrologie fără a ţine cont că APC nu dispune de mijloace tehnice necesare pentru transportarea eşantionului. Cu atît mai mult că Legea nr.131 din 08.06.2012privind controlul de stat asupra activităţii de întreprinzător interzicecontroloruluiîn procesul efectuării controlului să solicite persoanei supuse controlului resurse (încăperi, transport, tehnică de calcul, copiatoare, rechizite de birou etc.).   Astfel considerăm necesar de a se ține cont de resursele existente financiare ale APC și de a asigura APC cu mijloace tehnice necesare în vederea implementării Regulamentului menționat | **Se acceptă**, în planul Ministerului Economiei sunt prevăzute instruiri ale APC în domeniile metrologiei, evaluării conformităţii şi supravegherii pieţei. |
| **9** | **Institutul Naţional de Standardizare şi Metrologie** | Hotărîrea în cauză este necesar să aprobe altă categorie de document, dar nu RGML sau reglementarea de metrologie legală (RML). Deoarece, este de menţionat că RML sau RGML conform art.3 al Legii metrologiei se aprobă de către Autoritatea Centrală de Metrologie – Ministerul Economiei. Propunem de corectat punctul 1 al proiectului hotărîrii în cauză pentru a fi în concordanţă cu legea menţionată. | **Se acceptă**.Au fost propuse modificări la Legea metrologiei nr. 647 din 17 noiembrie 1995 care prevăd ca RGML să fie aprobate prin Hotărîri de Guvern sau prin ordine ale autorităţii centrale de metrologie. |
| În punctul 2 al proiectului de hotărîre de substituit fraza „.. structurilor subordonate..” cu fraza ***„.***agenţia pentru protecţia consumatorilor.” ***Apoi după text.*** | **Se acceptă**. |
| Anexa nr. 1 Cerinţe tehnice, punctul 7 de prezentat în următoarea redacţie :  Sticlele vor fi introduse pe piaţă cu condiţia că se execută cerinţele prezentului document şi obligatoriu vor deţine următoarele inscripţii, care vor fi lizibile, vizibile şi de neşters: | **Se acceptă parţial**.  Introducerea pe piaţă a sticlelor utilizate ca recipiente de măsurare nu poate fi restricţionată, deoarece prevederile prezentului regulament sunt voluntare.  Cerinţele pentru sticle utilizate ca recipiente de măsurare privind indicaţiile indelebile, ușor lizibile și vizibile sunt incluse la pct.8, anexa nr.2. |
| În litera c) de dat concret ce marcaj dar nu de făcut trimitere. | **Se acceptă.** |
| Proiectul de Hotărîre de Guvern referitor la aprobarea unităţilor de măsură legale, se prezintă fără careva categorie de document al Sistemului Naţional de Metrologie, pur şi simplu,  Dar, ţinînd cont, de faptul că în Republica Moldova categoriile documentelor în domeniul metrologie sunt stabilite prin legea metrologiei armonizată cu OIML, este binevenit de elaborat proiecte de hotărîri de Guvern care să prezinte o consecutivitate de acte normative. În cazul dat aşa cum este prevăzut în art.4 a legii menţionate. | **Se acceptă**. |
| **10** | **Institutul Naţional de Standardizare** | **Lipsă de obiecţii şi propuneri.** |  |
| **11** | **Institutul Naţional de Metrologie** | Credem oportun ca documentul normativ în cauză să fie o Reglementare tehnică şi nu un Regulament general de metrologie legală. Concluzia reiese din însăşi noţiunile;  Reglementare tehnică - Normă scrisă privind condiţiile tehnice care trebuie respectate ia proiectarea, executarea şi 'întreţinerea unei instalaţii, a unei maşini, a unui mecanism, etc.  Regulament general de metrologie legală - Reglementare de metrologie legală care stabileşte principii şi reguli generale specifice activităţilor de metrologie legală. | **Nu se acceptă***.* Au fost propuse modificări la Legea metrologiei nr. 647 din 17 noiembrie 1995 care prevăd ca RGML să fie aprobate prin Hotărîri de Guvern sau ordine ale autorităţii centrale de metrologie. |
| La Anexa 1, punctul 6.„Verificarea se realizează ...în laboratoarele de metrologie desemnate în cadrul sistemului naţional de metrologie pentru efectuarea măsurărilor oficiale.''' în opinia noastră verificările în cauză nu sunt măsurări oficiale. Aceste verificări în esenţă sunt încercări metrologice - măsurări ale volumului sticlelor cu o incertitudine de măsurare bine determinată. Aceste măsurări trebuie efectuate cu mijloace de măsurare etalonate, care au o incertitudine de măsurare cunoscută (indicată în certificatul de etalonare). Pecînd măsurările oficiale se efectuează cu mijloace de măsurare verificate metrologic, deci incertitudinea de măsurare a acestora nu este cunoscută.  Laboratoarelor metrologice care efectuează aceste verificări (laboratoare metrologice de încercări sau de etalonări) trebuie să fie desemnate de Autoritatea centrală de metrologie anume pentru verificarea sticlelor. | **Se acceptă**. |
| La Anexa 2, punctul 2. Verificarea va fi efectuată cu mijloace de măsurare legale, adecvate efectuării operațiunilor necesare."în contextul celor expuse mai sus propunem formularea:  Verificarea va fi efectuata cu mijloace de măsurare etalonate, adecvate efectuării operațiunilor necesare,"Incertitudinea de măsurare a capacităţii nu trebuie să depăşească o cincime din eroarea tolerată corespunzătoare capacităţii nominale a sticlei, "Aici este necesar de exclus ori noţiune de incertitudine" ori noţiunea de „eroare", (în versiune română a Directivei 75/107/CEE este trecut: Erorile în măsurarea capacităţii nu trebuie să fie mai mari de o cincime din eroarea maximă admisă corespunzătoare capacităţii nominale a sticlei utilizate ca recipient de măsurare.) | **Se acceptă**. |
| **12** | **Centrul de Standardizare şi Metrologie Ceadîr - Lunga** | **Lipsă de obiecţii şi propuneri.** |  |
| **13** | **Centrul de Standardizare şi Metrologie Bălţi** | **Lipsă de obiecţii şi propuneri.** |  |
| **14** | **Centrul de Armonizare a Legislaţiei** | Cu referire la Tabelul de concordanţă al proiectului naţional, remarcăm faptul că la rubrica 3 se necesită indicarea calificativului „compatibil", îţi loc de „parţial compatibil", iar la art. 4 din Directiva 75/107/CEE, calificativul „ transpunere parţială", urmează a fi înlocuit cu „prevederi UE neaplicabile". | **Se acceptă.** |
| **15** | **Centrul Naţional Anticorupţie** | **La general:**  Proiectul este confuz în ceea ce priveşte anexele la proiectul hotărârii de Guvern. Potrivit normei de la pct. 1 din proiectul hotărârii, conform anexei se aprobă Regulamentul de stabilire a cerinţelor către sticlele utilizate ca recipiente de măsurare, însă din motive neclare proiectul hotărârii este însoţită de patru anexe şi nu de una singură, şi anume cea a regulamentului propriu-zis. Astfel, este lipsită de claritate necesitatea structurării conţinutului regulamentului în formă de anexe la proiectul hotărârii de Guvern când, de fapt, anexele 2 şi 3 sunt capitolele II şi III ale regulamentului, după cum „Dispoziţiile generale" sunt capitolul I. Proiectul conţine mai multe contradicţii în acest sens, şi anume în preambulul actualei anexe nr. 3 se face trimitere la anexa nr. 2 la regulament, în timp ce toate anexele din proiect sunt ataşate la hotărârea de Guvern.O situaţie similară este în cazul prevederilor de la lit. a) şi b) pct. 3 din aceiaşi anexă, în care, între paranteze, se face trimitere la pct. 8 din anexa nr. I, pe când actuala anexă nr. 1 conţine doar cinci puncte.  **La pct. 2 din proiectul HG:**  Deşi prevederea de la pct. 2 din proiectul hotărârii de Guvern stabileşte că implementarea şi controlul asupra executării prezentei hotărâri se pune în sarcina Ministerului Economiei şi Agenţiei pentru Protecţia Consumatorilor în corespundere cu funcţiile şi atribuţiile acestora, regulamentul nu conţine norme care ar delimita atribuţiile şi funcţiile acestor entităţi în domeniul pe care-l reglementează.Atragem atenţia autorului că în cazul lipsei sau nedelimitării clare a funcţiilor şi atribuţiilor ministerului şi ale agenţiei, dispoziţiile proiectului riscă să rămână pur declarative, iar barierele tehnice în calea comerţului pentru sticlele utilizate ca recipiente de măsurare, menţionate de autor în nota informativă, vor rămâne nedepăşite.Totodată, cumularea atribuţiilor Ministerului Economiei şi ale Agenţiei pentru Protecţia Consumatorilor constituie discreţie excesivă, deoarece norma instituie atribuţii paralele pentru entităţile menţionate şi dublează competenţele funcţionarilor publici din cadrul acestora. Astfel, din formula actuală a pct. 2 din proiectul hotărârii, atât Ministerul Economiei cât şi Agenţia pentru Protecţia Consumatorului vor fi împuternicite să efectueze aceleaşi | **Se acceptă.**  **Se acceptă.** |
| **16** | **Ministerul Justiţiei** | I. La proiectul Hotărîrii:  În conformitate cu art. 102 din Constituţia Republicii Moldova, art. 30 al Legii nr. 64-XII din 31 mai 1990 cu privire la Guvern, art. 11 al Legii nr. 317-XV din 18 iulie 2003 privind actele normative ale Guvernului şi ale altor autorităţi ale administraţiei publice centrale şi locale, hotărîrele Guvernului se adoptă pentru exercitarea atribuţiilor constituţionale şi celor ce decurg din Legea cu privire la Guvern, precum şi pentru organizarea executării legilor.  În aceeaşi ordine de idei, art. 49 şi 52 ale Legii nr. 317-XV din 18 iulie 2003. stabilesc, că una din părţile constitutive ale actului normativ este clauza de emitere, care stabileşte temeiul legal de emitere a actului normativ.  Respectiv, ţinem să remarcăm, că art. 14 din Legea metrologiei nr. 647-XVI din 17 noiembrie 1995, nu prevede aprobarea de către Guvern a Regulamentului respectiv.  Dat fiind faptul, că se propune aducerea cadrului normativ în conformitate cu Directivele UE din domeniul recipientelor de măsurare. În scopul armonizării legislaţiei interne cu legislaţia comunitară, urmează a fi aduse în concordanţă Legile ce reglementează domeniul propriu-zis, ulterior - actele ce vin întru executarea acestora.  În clauza de emitere a proiectului hotărîrii, sursa de publicare a Legii metrologiei nr. 647-XVI, se va indica după următoarea schemă: (Monitorul Oficial al Republicii Moldova, anul publicării, numărul Monitorului, numărul articolului).  II. La proiectul Regulamentului:  Proiectul actului normativ prezentat spre avizare, necesită a fi revizuit din punct de vedere redacţional şi expus conform art. 56 şi 58 din Legea nr. 317-XV din 18 iulie 2003. Astfel, punctele se numerotează în continuare de la începutul şi pînă la sfîrşitul actului normativ, punîndu-se punct după cifra de numerotare. Subpunctele se numerotează cu cifre arabe şi o paranteză şi pot avea diviziuni numerotate cu litere latine şi o paranteză.  Se va revedea titlul, în partea utilizării cuvîntului „general", deaorece este confuz.  La pct. 4 se va explica termenul "recipient".  Totodată, la pct. 4 se va revedea sintagma "cu următoarele completări", deoarece noţiunile din lege nu pot fi completate printr - o Hotărîre de Guvern.  La pct. 5 este greşită formularea "se adresează".  La pct. 1 din Capitolul II se vor revedea sintagmele: "specificate întotdeauna", "pînă la plin ras" şi "nivelul teoretic corespunzător", deoarece sunt confuze.  In scopul oferirii actului normative un caracter mai precis, la pct. 5 din Capitolul II se va indica care legislaţie în vigoare se are în vedere.  In pct. 6. din capitolul II, se va exclude referirea la Hotărîrea Guvernului nr. 936 din 9 decembrie 2011 privind crearea Agenţiei pentru Protecţia Consumatorilor şi aprobarea Regulamentului, structurii şi efectivului-limită, ca nefiind necesară.  Suplimentar, pct. 6 se va revedea în partea respectării de către sticle a prevederilor prezentului Regulament, deoarece prevederile Regulamentului urmează a fi respectate nu de către sticle, dar de către producător, reprezentantul autorizat al acestuia şi importator.  Sinsintagma „în incinta importatorului" nu este clară. Astfel, aceasta necesită a fi revăzută.  Pct. 7 are un caracter declarativ şi inconcret. lipseşte lista verificărilor ce ar putea fi efectuate de autorităţi de supraveghere a pieţei.  Primul alineat din Capitolul III se va exclude ca nefiind necesar.  In capitolul III. pct 1. se va indica, cine întocmeşte şi aprobă planurile de eşantionare.  Dat fiind faptul, că este doar o anexă la Regulament, aceasta nu necesită a fi numerotată.  După expunere, constatăm, că acesta nu-i Regulament, care poate expune un mecanism, un proces de efectuare a unei activităţi, prevederile fiind logic legate între ele şi expuse conform etapelor procesului, mecanismului.  Proiectul necesită o examinare suplimentară, astefel încît să fie excluse divirgenţele de opinii. | **Se acceptă.** La moment au fost iniţiate modificări ale Legii metrologiei nr. 647-XVI din 17 noiembrie 1995. Aceste modificări stabilesc temeiul legal de emitere al acestui act normativ.  **Se acceptă**.  **Se acceptă.**  **Nu se acceptă** deoarece denumirea de Regulament general de metrologie legală (RGML) este o denumire a documentului normativ din domeniul metrologiei, care este specificat la art. 3 din Legea metrologiei nr. 647-XVI din 17 noiembrie 1995. Suplimentar, modificările la legea existentă vor conţine prevederi referitor la modul de aprobare al RGML - prin Hotărîri de Givern sau ordine ale autorităţii centrale de metrologie.  **Nu se acceptă.** Termenul "recipient" nu poate fi explicat deoarece reiese din însăşi noţiunea de sticle care sunt considerate ca fiind utilizate ca recipiente de măsurare.  **Se acceptă.** Sintagma "cu următoarele completări" a fost exclusă.  **Se acceptă**.  **Nu se acceptă.** Sintagmele enumerate sunt nişte termeni specifici din domeniul metrologiei, totodată fiind şi nişte condiţii obligatorii pentru a asigura conformitatea măsurărilor.  **Se acceptă**.  **Se acceptă,** a se vedea pct. 11 din proiect.  **Se acceptă,** a se vedea pct. 11 din proiect  **Se acceptă,** a se vedea pct. 11 din proiect  **Nu se acceptă** Verificările (metrologice) care trebuie să fie efectuate de către Agenţia pentru Protecţia Consumatorilor sunt stipulate în Hotărîrea Guvernului nr. 936 din 09.12.2011 privind crearea Agenţiei pentru Protecţia Consumatorilor şi aprobarea Regulamentului, structurii şi efectivului-limită. În proiectul documentului în cauză sunt stipulate numai metodele de umplere a sticlelor utilizate ca recipiente de măsurare, precum şi aplicarea rezultatelor în dependenţă de metoda de prelevare aplicată.  **Se acceptă.**  **Nu se acceptă**, planul de eşantionare nu este necesar de întocmit şi de aprobat din motivul că eşantionarea va fi efectuată printr-o singură metodă, care este stipulată în acest proiect.  **Se acceptă.**  **Se acceptă parţial.** Acest document nu este un simplu Regulament, ci unRegulament general de metrologie legală, care stabileşte cerinţe pentru ambalajele produselor preambalate, şi anume, pentru sticle sau alte ambalaje care au aceeiaşi rigiditate ca şi sticla, fiind folosite ca recipiente de măsurare la preambalarea produselor.  **Se acceptă.** |